als_Latn dik_Latn sag_Latn
“Mos më lini vetëm me presidentin!” Është kjo ajo që ish-drejtori i FBI James Comey i ka kërkuar Prokurorit të Përgjithshëm Jeff Sessions në shkurt, pas një takimi privat me presidentin Trump.
Lajmi është publikar së fundmi në mediat amerikane, të cilat raportojnë se Comey i ka cilësuar takimet private mes tij dhe presidentit republikan si të papërshtatshme.
Në takimin e zhvilluar në shkurt, Trump i kërkoi Comey-t të përfundonte hetimin mbi ish-këshilltarin e sigurisë kombëtare Michael Flynn. Mediat gjithashtu raportojnë se Comey i ka kërkuar prokurorit të përgjithshëm ta mbrojë FBI-në nga ndikimi i Shtëpisë së Bardhë.
Aktualisht, as Prokurori i Përgjithshëm Sessions nuk duket të ketë një marrëdhënie të mirë me presidentin Trump. Ai e ka mënjanuar veten nga çdo përfshirje në hetimin mbi Rusinë, ndërkohë që i ka paraqitur presidentit edhe kërkesën për dorëheqje, gjë që është refuzuar nga Trump.
Ish-drejtori James Comey do të dëshmojë në Capitol Hill ditën e enjte lidhur me bisedat e tij me presidentin Trump.
Kjo do të jetë hera e parë që ai flet publikisht për këtë temë. Shtëpia e Bardhë ka deklaruar se arsyeja për heqjen nga puna të Comey ishte mënyra si ai trajtoi hetimin e emaileve të ish-kandidates Hillary Clinton.
Ndërkohë presidenti Trump është shprehur se shkarkimi i ish-shefit të FBI-së ka ardhur si pasojë e punës jo të mirë që ai po bënte në drejtimin e byrosë investigative.
/Oranews.tv/
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn als_Latn als_Latn als_Latn ind_Latn als_Latn